ชื่อผลงาน : รายงานผลการใช้ชุดการเรียนเรื่องประวัติศาสตร์ไทยสมัยอยุธยาและธนบุรี   
 ชั้นมัธยมศึกษาปีที่ 2 โรงเรียนบางมดวิทยา “สีสุกหวาดจวนอุปถัมภ์”

ผู้จัดทำ : นางสาวจุฬาลักษณ์ พู่วณิชย์

หน่วยงาน : โรงเรียนบางมดวิทยา “สีสุกหวาดจวนอุปถัมภ์” สำนักงานเขตพื้นที่การศึกษา

มัธยมศึกษา เขต 1

ปีการศึกษา : 2558

**บทคัดย่อ**

การศึกษาผลการใช้ชุดการเรียนเรื่องประวัติศาสตร์ไทยสมัยอยุธยาและธนบุรี ชั้นมัธยมศึกษาปีที่ 2 โรงเรียนบางมดวิทยา “สีสุกหวาดจวนอุปถัมภ์” ครั้งนี้มีวัตถุประสงค์ 1) เพื่อหาประสิทธิภาพของชุดการเรียนเรื่องประวัติศาสตร์ไทยสมัยอยุธยาและธนบุรี 2) เพื่อเปรียบเทียบผลสัมฤทธิ์ทางการเรียน ของนักเรียนชั้นมัธยมศึกษาปีที่ 2 ก่อนและหลังการเรียนด้วยชุดการเรียน 3) เพื่อศึกษาความพึงพอใจของนักเรียนชั้นมัธยมศึกษาปีที่ 2 ที่มีต่อการเรียนโดยชุดการเรียนเรื่องประวัติศาสตร์ไทยสมัยอยุธยาและธนบุรี กลุ่มตัวอย่าง ได้แก่ นักเรียนชั้นมัธยมศึกษาปีที่ 2 โรงเรียนบางมดวิทยา “สีสุกหวาดจวนอุปถัมภ์” ภาคเรียนที่ 2 ปีการศึกษา 2558 จำนวน 40 คน ผ่านการพัฒนาผลสัมฤทธิ์ทางการเรียนด้วยชุดการเรียนเรื่องประวัติศาสตร์ไทยสมัยอยุธยาและธนบุรี ระยะเวลา 17 สัปดาห์ จำนวน 21 ชั่วโมง เครื่องมือที่ใช้ในการเก็บรวบรวมข้อมูล ได้แก่ แบบทดสอบวัดผลสัมฤทธิ์ทางการเรียน และ แบบประเมินความพึงพอใจต่อการเรียนโดยชุดการเรียนเรื่องประวัติศาสตร์ไทยสมัยอยุธยาและธนบุรี วิเคราะห์ข้อมูลโดยหาค่าเฉลี่ย () ส่วนเบี่ยงเบนมาตรฐาน (S.D.) ร้อยละความก้าวหน้า (D%) และทดสอบค่าที (t - test)

**ผลการศึกษา**

1. ชุดการเรียนเรื่องประวัติศาสตร์ไทยสมัยอยุธยาและธนบุรี มีประสิทธิภาพเท่ากับ 85.03/83.00 ซึ่งสูงกว่าเกณฑ์ที่กำหนด คือ 80 / 80

2. ผลสัมฤทธิ์ทางการเรียนเรื่องประวัติศาสตร์ไทยสมัยอยุธยาและธนบุรี ของนักเรียนหลังเรียนด้วยชุดการเรียนเรื่องประวัติศาสตร์ไทยสมัยอยุธยาและธนบุรี สูงกว่าก่อนเรียน และแตกต่างกันอย่างมีนัยสำคัญทางสถิติที่ระดับ .05 และมีความก้าวหน้าโดยรวม ร้อยละ 34.87 ซึ่งสูงกว่าเกณฑ์ที่กำหนด (ร้อยละ 25)

3. ความพึงพอใจต่อการเรียนโดยชุดการเรียนเรื่องประวัติศาสตร์ไทยสมัยอยุธยาและธนบุรี ของนักเรียนอยู่ในระดับมากที่สุด